Suid-Kaap Jagters en Bewaringsvereniging vereistes vir die registrasie van Trofee en Trofee Register
Datum opgedateer: 5 Jan. 2009.
Inskrywings vir meetdoeleindes beloop R20 per trofee en die amptelike inskrywingsvorms sal by die S.J.B. tafel beskikbaar wees en moet volledig en in drukskrif voltooi en deur die jagter geteken word.
Trofeë wat kwalifiseer vir opname in die S.A. Register sal deur S.J.B. deurgegee word vir publikasie en ook goedstaan vir die administrasie en koste daaraan verbonde.
Indien `n trofee vir opname in Rowland Ward kwalifiseer, kan die nodige aansoekvorms by die S.J.B. kantoor verkry word; S.J.B. sal die meet van die trofee reël, maar die jagter is dan verantwoordelik om die aansoek in te dien sowel as die koste daaraan verbonde.
In die geval van `n bontebok moet `n sertifikaat van of die plaaseienaar of `n natuurbewaringsinstansie saam met die inskrywingsvorm by die meters ingehandig word ter bevestiging van die egtheid daarvan.
Elke trofee wat ingeskryf word, moet van `n etiket voorsien wees waarop die jagter sowel as die diersoort se naam verskyn.
Enige trofee, rou, gemonteer of `n natuurfrats (sien punt 4 onder algemene vereistes) en vry van reuke en insekte, ongeag wie en wanneer dit gejag is, kan uitgestal word en sal op versoek (deur die voltooiïng van `n amptelike inskrywingsvorm en die betaling van die vereiste fooi) gemeet word.
S.A. en S.J.B. Trofee-register
Vir die S.J.B. Register is slegs inskrywings van S.J.B. lede geldig. Enige trofee wat voldoen aan die minimum vereistes en voorheen deur `n erkende jagvereniging of `n jag verwante organisasie gemeet is, sal in die register opgeneem word mits `n gewaarmerkte afskrif van die betrokke meetsertifikaat by die meet-beampte ingedien word
Registrasie van Trofeë vir S.J.B. Toekennings
Slegs inskrywings van S.J.B. lede is geldig en die jagter moes reeds `n lid van S.J.B. gewees het tydens die datum waarop die jag plaas gevind het.
Wiïd Oberholzer toekenning vir die senior jagter met die beste trofee, bereken volgens die punte stelsel.
Die Alpha Omega Joiners toekenning vir die meeste punte (die beste punte vir ten minste 2 verskillende spesies).